open-index/open-wikipedia-markdown huggingface dataset:
USS Randolph (CV-15)

**USS Randolph** (runkonumero CV-15) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1948 ja 1953–1969, jona aikana se osallistui toiseen maailmansotaan sekä Kuuban ohjuskriisiin.

## Valmistus
Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 10. toukokuuta 1942. Alus laskettiin vesille 28. kesäkuuta 1944 kumminaan Guy M. Gilletten puoliso ja otettiin palvelukseen 9. lokakuuta 1944 ensimmäisenä päällikkönään Felix Baker.

## Palvelus
Yhdysvaltain puolustusministeriö ilmoitti 7. elokuuta 1968 säästösyistä poistavansa aluksen palveluksesta 49 muun aluksen kanssa. Alus siirrettiin reserviin ja se ankkuroitiin 13. helmikuuta 1969 Philadelphiaan. Alus poistettiin alusluettelosta 1. kesäkuuta 1973.

## Lähteet

## Aiheesta muualla
330 Adalberta

**330 Adalberta** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1910. Adalbertan pikkuplaneettanumero on pienempi kuin monien aiemmin löytyneiden pikkuplaneettojen kuten 500 Selinur tai 673 Edda, sillä Wolf oli aluksi uskonut löytäneensä uuden pikkuplaneetan **1892 X** 18. maaliskuuta vuonna 1892, jolle hän antoi nimen 330 Adalberta. Myöhemmin kuitenkin selvisi ettei sitä ollut olemassa ja Wolf käytti jo antamansa nimen ja numeron uudelleen vuonna 1910 löytämälleen pikkuplaneetalle **A910 CB**. Koska Adalbertan absoluuttinen magnitudi (H) on 12,6, sen läpimitta on todennäköisesti välillä 8–19 kilometriä.
 
## Lähteet
*JPL Small-Body Database Browser: 330 Adalberta (A910 CB) 
* 
*JPL Small-Body Database Browser: 500 Selinur (1903 LA) 
*JPL Small-Body Database Browser: 673 Edda (1908 EA) 
*Discovery Circumstances: Numbered Minor Planets (1)-(5000): Minor Planet Center 
*ABSOLUTE MAGNITUDE (H) 
*Numbered minor planets
Ruokolahden kirkko

**Ruokolahden kirkko**, Ruokolahden seurakunnan neljäs kirkko, sijaitsee Ruokolahden keskustaajaman lähistöllä rakentamattomana säilyneessä maisemassa mäen päällä. Kirkko tapuleineen kuuluu Museoviraston valtakunnallisesti merkittävien rakennettujen kulttuuriympäristöjen luetteloon.

Puinen sisäviisteinen ristikirkon on suunnitellut Yleisten rakennusten intendentinkonttorin intendentti Ernst Lohrmann vuonna 1852. Rakennusmestari Theodor Johannes Tolpon johdolla rakennettu kirkko valmistui 1854.

Kirkon kellotapuli on rakennettu 1752 edellisen kirkon aikana. Tapuli oli määrä purkaa jo 1800-luvun alussa, koska sen pelättiin kaatuvan ja 1930-luvulla sitä oltiin myymässä Seurasaarisäätiölle. Ruokolahden vanhimpiin kuuluva rakennus on kuitenkin edelleen paikallaan.

Ruokolahden kirkko on kuuluisa myös Albert Edelfeltin tunnetusta maalauksesta *[[Ruokolahden eukkoja kirkonmäellä]]* (1887). Kirkon seinustalla on vuonna 1954 pystytetty kaksiosainen muistokivi Edelfeltin maalaukselle. Muistomerkin ovat suunnitelleet taiteilijat Gerda Qvist ja Erkki Pitkäpaasi. Kivet ovat peräisin Salpalinjan panssariesteestä.

## Kuvia

Tiedosto:Ruokolahti Church 05.JPG|Päätorni
Tiedosto:Ruokolahti Church 01.JPG|Keskikäytävä
Tiedosto:Ruokolahti Church 02.JPG|Alttari
Tiedosto:Ruokolahti Church 03.JPG|Ylipäällikön päiväkäsky


## Lähteet

## Aiheesta muualla

*
*
Punto banco

**Punto Banco** on perinteinen baccarat-peli, jota pelataan pelaajan ja kasinon välillä. 
Pelaajan tavoitteena on veikata, kumman käsi on suurempi. Voit lyödä vetoa myös tasapelin puolesta. 
Peliä pelataan 6 tavallisella korttipakalla, jotka sekoitetaan ennen jokaista kierrosta. 

Pelaajalle (Punto) ja pankkiirille (Banco) jaetaan aluksi kullekin kaksi korttia ja mahdollisesti kolmas kortti kolmannen kortin sääntöjen mukaan. Kaikki kortit jaetaan kuvapuoli ylöspäin. 
Arvoltaan lähimpänä 9:ää oleva käsi voittaa. Samanarvoiset kädet menevät tasan, jolloin ei pelaaja eikä pankkiiri voita. 
Numerokortit 2–9 ovat kortin ilmoittaman numeron arvoisia, ässät ovat 1 ja kurkot, rouvat, jätkät ja 10:t ovat 0. 
Jos käden arvo on vähintään 10, arvosta vähennetään 10. Erotus on käden arvo (esimerkiksi 13 = 3).
Red Dog (korttipeli)

**Red Dog** on kasinokorttipeli, jossa käytetään yhtä 52 kortin pakkaa. Kortit sekoitetaan jokaisen kierroksen jälkeen. Voitat Red Dog -pelissä, jos kolmannen kortin arvo sijoittuu kahden ensin jaetun kortin arvojen väliin.

Jokaisella pelikierroksella jaetaan kolme korttia: kaksi kuvapuoli ylöspäin ja kolmas kuvapuoli alaspäin, kahden ensimmäisen kortin väliin. Pelaaja lyö vetoa kahden ensimmäisen kortin erotuksesta ja todennäköisyydestä, että kolmas kortti osuu kahden ensimmäisen väliin. (Erotus on kahden alkuperäisen kortin väliin jäävien korttiarvojen lukumäärä, esimerkiksi jos kaksi ensimmäistä korttia ovat 2 ja 6, erotus on 3.) Jos kolmas kortti on sama kuin alkuperäiset kortit tai niiden erotuksen ulkopuolella, jakaja voittaa. Jos kaksi ensimmäistä korttia ovat peräkkäiset, tuloksena on tasapeli, mutta jos kaksi ensimmäistä korttia ovat samat, kolmas kortti käännetään kuvapuoli ylöspäin ja pelaajalla on mahdollisuus voittaa 11:1, jos myös kolmas kortti on sama. Pelaaja voi korottaa alkuperäistä panostaan kaksi ensimmäistä korttia nähtyään.

Huomaa, että korttien numeroarvot määräytyvät pokerissa käytettävän menettelytavan mukaisesti, joten ässä on 14 eikä 1. Kuningas, kuningatar ja sotamies ovat arvoltaan 13, 12 ja 11. Muiden korttien arvot ovat niiden nimellisarvoja.
USS Ticonderoga (CV-14)

**USS Ticonderoga** (runkonumero CV-14) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1947 ja 1954-1973 osallistuen toiseen maailmansotaan ja Vietnamin sotaan.

## Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 1. helmikuuta 1943 nimellä *USS Hancock*. Alus nimettiin uudelleen 1. toukokuuta 1943 *USS Ticonderogaksi*. Se laskettiin vesille 7. helmikuuta 1944 kumminaan neiti Stephanie Sarah Pell ja liitettiin laivastoon Norfolkin laivastontelakalla 8. toukokuuta ensimmäisenä päällikkönään Dixie Kiefer.

## Palvelus

*Ticonderoga* varustettiin ja sille kuormattiin lentorykmentti 80 Norfolkissa. Alus lähti 26. kesäkuuta Brittiläiseen Länsi-Intiaan. Sen miehistö harjoitteli muun muassa lentotoimintaa matkalla. Alus saapui 30. kesäkuuta Trinidadiin Port of Spainiin. Seuraavat kaksi viikkoa aluksen miehistö harjoitteli lähivesillä. Alus lähti 16. heinäkuuta paluumatkalle Norfolkiin, jonne se saapui 22. heinäkuuta. Alus siirrettiin telakalle havaittujen vikojen ja puutteiden korjaamiseksi.

Palvelukseen palattuaan alus lähti 30. elokuuta Norfolkista Panamaan. Se läpäisi kanavan 4. syyskuuta jatkaen matkaa San Diegoon, jonne alus saapui 13. syyskuuta. Alukselle kuormattiin materiaalia muun muassa 77 lentokonetta sekä merijalkaväen joukkoja. Alus lähti 19. syyskuuta Havaijille ja saapui Pearl Harboriin viisi vuorokautta myöhemmin.

Alus oli osallisena ydinaseonnettomuudessa vuonna 1965, kun Douglas A-4 Skyhawk putosi lentokannelta mereen lähellä Japanin rannikkoa. Lentokoneessa oli yksi 1&nbsp;megatonnin B43-vetypommi, jota ei koskaan löydetty.

Kahden viimeisen tehtävänsä välissä alus oli huhtikuussa 1972 itäisellä Tyynellämerellä lähellä Samoaa osallistuen Apollo 16:n laskeutumiskapselin merestä nostamiseen ja siinä olleiden astronauttien pelastamiseen. Se osallistui sukellusveneidentorjuntaharjoitukseen Etelä-Kiinanmerellä. Syksyllä alus palasi Itäiselle Tyynellemerelle harjoitellen marraskuussa Apollo 17:n pelastamista ja joulukuussa alus nosti laskeutumiskapselin merestä lähellä Samoaa. Alus palasi San Diegoon 28. joulukuuta.

Alus jatkoi palvelustaan vielä yhdeksän kuukautta purjehtien San Diegon edustalla ennen palveluksesta poistamiseen liittyvien toimien aloittamista. Alus poistettiin palveluksesta 1. syyskuuta 1973 ja se poistettiin alusluettelosta 16. marraskuuta.  

## Lähteet

## Aiheesta muualla
Michael Dalle Stelle

**Michael Dalle Stelle** (s. 5. heinäkuuta 1990 Padova) on italialainen moottoriurheilija. Hän aloitti uransa karting-sarjoissa. Vuonna 2007 hän kilpaili Formula Azzurra -sarjassa sijoittuen seitsemänneksi. Seuraavana vuonna hän kilpaili Italian F3-sarjassa sijoittuen yhdeksänneksi. Hän kilpaili myös Aasian GP2-sarjassa kaudella 2008–2009 Durango-tallissa saavuttamatta pisteitä. Vuonna 2009 Stelle kilpaili Italian F3- ja Euroseries 3000 -sarjoissa. Vuosina 2010 ja 2011 Stelle kilpaili Italian GT-mestaruussarjassa.
Timothy J. Corbett

**Timothy J. Corbett** (10. heinäkuuta 1858 Mendota – 20. heinäkuuta 1939) oli yhdysvaltalainen roomalaiskatolinen piispa. Hän sai pappisvihkimyksensä 12. kesäkuuta 1886 Saint Paulin hiippakunnassa. 9. huhtikuuta 1910 hänet nimitettiin Crookstonin piispaksi, ja 19. toukokuuta hän sai piispanvihkimyksensä. Pääkonsekraattorina toimi John Ireland, jota avustivat James McGolrick ja James Trobec.

Corbett jäi eläkkeelle 25. kesäkuuta 1938, jolloin hänet nimitettiin Vitan titulaaripiispaksi. Hän kuoli vuoden kuluttua.

## Lähteet
Von Toll

**Von Toll** on baltiansaksalainen aatelissuku. Suvun tunnetuin edustaja on arktisen alueen löytöretkeilijä Eduard von Toll (1858-1902). 

Suvun perustaja on Wittenbergissä noin vuonna 1525 syntynyt Lucas von Toll. Hän pääsi Wittenbergin yliopistoon vuonna 1544. Vuonna 1560 hän toimi Kuressaaren hallinnollisen yksikön sihteerinä, ja hänellä oli myös kartano Saarenmaalla. 

Von Tollin aatelissuku rekisteröitiin Saarenmaalla vuonna 1711, Virossa 1746 ja Liivinmaalla 1747. Tarinan mukaan Tollien esi-isä on saarenmaalainen myyttinen sankari Suur Tõll.

Kukrusen kartano Itä-Virumaalla oli suvun hallussa vuoteen 1919 saakka.
USS Boxer (CV-21)

**USS Boxer** (runkonumerot CV-21, CVA-21 ja CVS-21) oli Yhdysvaltain laivaston Essex-luokan lentotukialus. Alus oli palveluskäytössä vuosina 1945–1969. Se ei kerennyt valmistua ennen toisen maailmansodan päättymistä, mutta se osallistui Korean sotaan.

## Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 13. syyskuuta 1943. Alus laskettiin vesille 14. joulukuuta 1944 kumminaan Lousianan senaattorin tytär neiti Ruth D. Overton ja liitettiin laivastoon 16. huhtikuuta 1945 ensimmäisenä päällikkönään D. F. Smith.

## Palvelus
Alus valmistui liian myöhään ottaakseen osaa toisen maailmansodan sotatoimiin. Se liittyi elokuussa 1945 Yhdysvaltain Tyynenmeren laivastoon San Diegossa, jonka jälkeen se oli syyskuusta 1945 alkaen Guamissa TF77 lippulaivana vastaten länsi Tyynenmeren alueesta. Lippulaivana ollessaan alus vieraili Japanissa, Okinawalla, Filippiineillä ja Kiinassa. Alus lähti 23. elokuuta 1945 Yhdysvaltoihin ja se saapui 10. syyskuuta San Franciscoon, jonka jälkeen se palveli Yhdysvaltain länsirannikolla.

Alus palasi Kaukoitään 11. tammikuuta 1950, josta se palasi San Diegoon 25. kesäkuuta. Korean sodan alkaessa alus toimi lentokoneiden kuljetusaluksena. Alus teki 14.–22. heinäkuuta Tyynenmeren ylitys ennätyksen kannellaan 150 lentokonetta sekä tuhat sotilasta. Paluumatkallaan 27. heinäkuuta – 4. elokuuta se teki uuden ennätyksen. Pikaisen telakalla käynnin jälkeen alus lähti takaisin Kaukoitään 24. elokuuta, missä se liittyi TF77:ään.

Aluksen lentokoneet tukivat Inchonin maihinnousua 15. syyskuuta sekä muita maavoimien operaatioita aina marraskuuhun saakka, jolloin se aloitti paluumatkansa Yhdysvaltain länsirannikolle. Kotimaahan päästyään alus siirrettiin telakalle.

San Diegosta alus lähti toiselle Korean matkalleen 2. maaliskuuta 1951. Se liittyi jälleen TF77:ään tukien maajoukkojen operaatioita. Alus palasi San Franciscoon 24. lokakuuta, josta se lähti kolmannelle Korean matkalleen 8. helmikuuta 1952. Aluksen koneet osallistuivat 23.–24. kesäkuuta iskuihin Pohjois-Korean vesivoimaloita vastaan. Aluksella 5. elokuuta syttyneessä hangaaripalossa sai surmansa yhdeksän merimiestä ja kaksi loukkaantui pahoin. Jokosukassa Japanissa 11.–23. elokuuta tehtyjen tilapäiskorjausten jälkeen alus palasi Korean rannikolle jatkamaan palvelustaan. Alus saapui 25. syyskuuta San Franciscoon, jossa se oli korjattavana aina maaliskuuhun 1953 saakka.

Alus lähti 30. maaliskuuta 1953 Korean rannikolle, jossa se kuukautta myöhemmin osallistui sotatoimiin. Alus osallistui sodan päättäneisiin operaatioihin, minkä jälkeen se jatkoi palvelustaan Aasian vesillä marraskuuhun saakka. Sodan jälkeen alus teki vielä kolme matkaa Kaukoitään, vaikka pääosin se partioi Yhdysvaltain länsirannikolla.

Alus luokiteltiin lokakuussa 1952 uudelleen CVA-21:ksi ja 15. marraskuuta 1955 CVS-21:ksi. Se poistettiin palveluksesta 1. joulukuuta 1969 ja samana päivänä laivaston alusluettelosta.

## Lähteet

## Aiheesta muualla
RN Caio Duilio (1876)

**RN Caio Duilio** () oli Italian kuningaskunnan laivaston vuonna  1876 vesillelaskettu Duilio-luokan ironclad-taistelulaiva.

## Valmistus

Alus tilattiin Castellamaren telakalta ja sen köli laskettiin 6. tammikuuta 1873. Alus laskettiin vesille 8. toukokuuta 1876 ja se valmistui 6. tammikuuta 1880.

## Palvelus
Alus riisuttiin aseista 27. kesäkuuta 1909 ja siitä tehtiin hiili- ja öljyproomu. Samalla aluksen nimeksi tuli *GM40*.

## Lähteet

*
*

### Viitteet
RN Enrico Dandolo (1878)

**RN Enrico Dandolo** () oli Italian kuningaskunnan laivaston vuonna 1878 vesillelaskettu Caio Duilio -luokan ironclad-taistelulaiva.

## Valmistus

Alus tilattiin La Spezian laivastontelakalta ja sen köli laskettiin 6. tammikuuta 1873. Alus laskettiin vesille 10. heinäkuuta 1878 ja se valmistui 11. huhtikuuta 1882.

## Palvelus
Alus poistettiin alusluettelosta vuonna 1920.

## Lähteet

*

### Viitteet
Luettelo jalkapallon Mestarien liigassa pelanneista suomalaisista

Tämä on **luettelo jalkapallon Mestarien liigassa pelanneista suomalaisista miehistä**. Luettelo sisältää ne suomalaiset miespelaajat, jotka ovat edustaneet joukkuettaan Mestarien liigan lohkovaiheiden otteluissa kyseisen kauden aikana. 

Mestarien liigassa on pelannut kauden 2021–22 loppuun mennessä 40 suomalaista pelaajaa. Mestarien liigan voiton on saavuttanut kaksi suomalaispelaajaa, Jari Litmanen Ajaxissa kaudella 1994–95 ja Sami Hyypiä Liverpoolissa kaudella 2004–05. Ainoa suomalaisseura, joka on pelannut Mestarien liigan lohkovaiheessa, on Helsingin Jalkapalloklubi kaudella 1998–99.

## Lähteet
*http://www.worldfootball.net/
Pekka Terävä

**Pekka Terävä** (s. 1967 Turku) on suomalainen keittiömestari ja ravintoloitsija, joka voitti vuonna 1995 Vuoden kokki -kilpailun. Hän omistaa yhdessä Petri Lukkarisen, Mikko Heinosen ja Teuvo Salmisen kanssa ravintola Olon Pohjois-Esplanadilla Helsingissä (osa Olo Collection Oy:tä). Ravintolan on valinnut Suomen Gastronomien Seura Vuoden ravintolaksi 2009. Olo sai ensimmäisen Michelin-tähtensä 2011. Suomalaiset keittiömestarit ja kokit valitsivat vuonna 2014 Terävän Kokkien kokiksi.

## Ura
Terävä valmistui kokiksi Suomen Joutsenen ravintolakoulusta vuonna 1987. Hän on siitä lähtien työskennellyt kokkina, keittiömestarina ja keittiöpäällikkönä lukuisissa ravintoloissa. Terävä on saavuttanut menestystä useissa kansainvälisissä kokkikilpailuissa sekä yksin että Suomen kokkimaajoukkueen jäsenenä. Terävä palkittiin 11.3.2017 pohjoismaisen ruokakulttuurin eteen tehdystä työstä Stockholm Culture Awards -tunnustuksella.  Vuonna 2018 Pekka Terävä sai Ranskan valtiolta kunnianosoituksena *Ordre Du Mérite Agricole* -ritarin arvon.

Pekka Terävä toimii ravintoloitsijana myös Gastrobar Emossa Helsingissä, sekä yhdessä keittiömestari Henry Tikkasen ja Pasi Heinosen kanssa Serlachius-museo Göstan yhteydessä Mäntässä toimivassa Gösta-ravintolassa, joka on saanut suitsutusta aterioistaan. Ravintolan ja taidemuseon tiloissa vuosittain järjestettävästä, koti- ja ulkomaisten huippukokkien loihtimia aterioita tarjoava *Mänttä Food & Art* -tapahtuma on noussut Suomen arvostetuimpien fine dining -ruokatapahtumien joukkoon. Tapahtuma on osa Terävän käynnistämän *Food Camp Finland*in toimintaa. 

Terävä on yhdessä Petri Lukkarisen ja Teuvo Salmisen kanssa ravintola-alalla toimivan Olo Group Oy:n omistaja. Yritykseen kuuluvat Ravintola Olo, Olo Garden & Bar, Ravintola Emo ja Ravintola Gösta sekä viinejä verkossa myyvä Bottlescouts.com sekä Food Camp Finland Oy. Vuonna 2016 ravintolakonsernin liikevaihto oli 4,3 miljoonaa euroa ja se työllisti 68 henkilöä. Tilikauden tulos oli 0,26 miljoonaa euroa.

## Luottamustehtäviä
*Terävä kuuluu Elo-säätiön hallitukseen.

## Teokset
* Pekka Terävä, Jari Vesivalo, Sari Helin & Juha-Pekka Laakio (2010) *Olo : aistin tarkkuudella*. Teos, .

## Lähteet

## Aiheesta muualla
*Pekka Terävän kotisivu
*
* Pekka Terävä ja Jari Vesivalo: OLO Uudet perunat (youtube.com)
* Larnemaa, Ritvos, Hedenström: Suomalainen ruokaretki, s. 47-57. Tammi 2001
Omen

**Omen** (lat.) tarkoittaa ennettä tai ennusmerkkiä, laajemmin myös ilmiötä, joka ennustaa tulevaisuuden tapahtumia. Alkujaan sana on merkinnyt ääntä, joka katsottiin enteilevän hyvää tai pahaa.

Se voi tarkoittaa myös seuraavia asioita:

* *[[The Omen (elokuvasarja)|The Omen]]*, elokuvasarja
** *[[Ennustus (elokuva)|Ennustus]]* (*The Omen*), elokuva vuodelta 1976
** *[[The Omen (vuoden 2006 elokuva)|The Omen]]*, elokuva vuodelta 2006
* Omen, yhdysvaltalainen musiikkituottaja
* *[[Omen (Soulflyn albumi)|Omen]]*, Soulflyn albumi vuodelta 2010
* ”Omen”, The Prodigyn kappale
* ”Omen”, Crossfaithin kappale
* Omen, yhdysvaltalainen metalliyhtye.

## Lähteet
* Castrén, Pietilä: Antiikin käsikirja, Otava 2002
Sulanisojalka

**Sulanisojalka** (*Megapodius bernsteinii*) on isojalkojen sukuun kuuluva kanalintu, jota tavataan vain Indonesiassa. Sulanisojalkaa uhkaa sen elinalueina olevien metsien tuhoutuminen. Sulanisojalka elää subtrooppisissa ja troopisissa sademetsissä. Laji on vaarantunut.

## Ulkonäkö
Sulanisojalat ovat pienipäisiä ja isojalkaisia lintuja.

## Lähteet
Lost Highway

**Lost Highway** voi tarkoittaa seuraavia asioita:

* *[[Lost Highway (elokuva)|Lost Highway]]*, David Lynchin ohjaama elokuva
** *[[Lost Highway (soundtrack)|Lost Highway]]*, elokuvan soundtrack
* *[[Lost Highway (albumi)|Lost Highway]]*, Bon Jovin albumi
* ”Lost Highway”, Bon Jovin kappale
* *[[Lost Highway (Helldoradon albumi)|Lost Highway]]*, Helldoradon albumi
* *[[Lost Highway (Willie Nelsonin albumi)|Lost Highway]]*, Willie Nelsonin albumi.
Ampumahiihdon maailmanmestaruuskilpailut 1971

**[[Ampumahiihdon maailmanmestaruuskilpailut]] 1971** järjestettiin Hämeenlinnassa, Suomessa.

## Miehet
### 20 kilometriä

### 4&nbsp;×&nbsp;7,5 kilometrin viesti

## Mitalitaulukko

### Miehet

## Lähteet
*
Davis Cleveland

**Davis Cleveland** (s. 5. helmikuuta 2002) on yhdysvaltalainen lapsinäyttelijä, joka tunnetaan parhaiten roolistaan televisiosarjassa *[[Shake It Up]]*.

## Lähteet
Alma (kryptozoologia)

**Alma**, myös **Almas** tai **Siperian lumimies**, on karvainen hominidi, jonka on väitetty elävän Venäjän ja Mongolian vuorilla. Almaa on kuvailtu Himalajan lumimiehen näköiseksi. Nimitys tulee mongolin kielen sanasta, joka tarkoittaa villimiestä.

Ensimmäiset kirjatut havainnot almoista ovat baijerilaisen aatelisen Johann Schiltbergerin matkakirjasta  1400-luvulta. Ollessaan mongolien vankina Schiltberger kirjoitti kasvoja ja käsiä lukuun ottamatta kokonaan karvan peitossa olevista villi-ihmisistä, jotka elivät vuorilla. Seuraavina vuosisatoina almoista julkaistiin uusia silminnäkijäkuvauksia. Neuvostoliittolaiset tutkijat tutkivat almoja 1900-luvun alkupuolella. Almahavainnot vähenivät selvästi 1900-luvun loppupuolella. Vielä vuonna 1974 eräs mongolialainen paimen kertoi nähneensä Asgatvuorilla punertavakarvaisen ihmisenkaltaisen olennon.

Almoista ei ole valokuvia, jäänteitä tai jalanjälkiä, ja useimpien tutkijoiden mielestä almojen olemassaolosta ei ole riittäviä todisteita, vaan se on pelkkä mongolialaisten kansantarujen hahmo. Joidenkin mukaan alma saattaisi olla säilynyt neandertalinihminen. Joidenkin mukaan alma on muualla Aasiassa ja Pohjois-Amerikassa havaittujen samankaltaisten olentojen sukulainen.

Lokakuussa 2011 venäläinen retkikunta väitti löytäneensä Venäjän Shorijavuorilta Siperiasta lumimiehen jalanjälkiä, makuusijan, reviirimerkintöjä ja turkisnäytteitä. Väitteitä pidetään kuitenkin vain mukana olleen venäläispoliitikko ja -nyrkkeilijä Nikolai Valujevin julkisuustempauksena ja Kemerovon aluehallinnon yrityksenä houkutella seudulle turisteja.

## Lähteet

## Aiheesta muualla
*The Mongolian Almas  
*The UnMuseum – The Alma 
*The Cryptid Zoo: Almas 
*On trace of Almas
Lazit

**Lazit** ovat lazin kieltä puhuva etninen ryhmä Turkin koillisosassa Mustanmeren rannalla. Kansatieteellisessä kirjallisuudessa heitä pidetään georgialaisten alaryhmänä. Turkissa lazeiksi kutsutaan usein kaikkia Mustanmeren itäisen ranta-alueen asukkaita.

## Asuinalue, lukumäärä ja kieli
Lazien asuinalue Lazistan käsittää Çoruhjoen ja Mustanmeren rannikon välisen alueen Georgian rajalta Trabzoniin, tosin nykyisin yhtenäinen laziasutus ulottuu lännessä vain Rizen satamakaupungin ympäristöön saakka. Georgiassa lazeja on Adžarian Sarpin kylässä.

Turkin vuoden 1945 väestönlaskennassa rekisteröitiin 47&nbsp;000 lazin kielen puhujaa. Neuvostoliitossa oli vuoden 1926 väestönlaskennan mukaan 600 lazia ja 700 lazin kielen puhujaa. Vuonna 1970 lazien kokonaismääräksi arvioitiin 50&nbsp;000 henkeä. Turkissa he ovat vähitellen sulautumassa muihin turkkilaisiin.

Lazin kieli kuuluu kartvelilaisiin kieliin. Sen lähin sukukieli on mingreli. Lazi toimii yhteisön suullisen kanssakäymisen välineenä. Kirjakielenään lazit käyttävät Turkissa turkkia ja Georgiassa georgiaa.

## Etninen historia
Lazeja on pidetty muinaisten kolkhislaisten jälkeläisinä. Myöhemmin he muodostivat Lazican kuningaskunnan, joka oli riippuvainen Bysantista ja Persiasta. 500-luvulla lazit käännytettiin kristityiksi. 1200-luvun alussa alueelle syntyi kreikkalainen Trapezuntin keisarikunta, jonka ottomaanit valloittivat vuonna 1461. 1500–1700-luvuilla lazit kääntyivät sunnimuslimeiksi.

## Elinkeinot
Perinteisiä elinkeinoja ovat maanviljely ja karjanhoito. Lisäksi hoidettiin hedelmäpuutarhoja, pidettiin mehiläisiä ja harjoitettiin metsästystä. Myytäväksi kasvatettiin hasselpähkinöitä ja 1960-luvulta lähtien teetä. Lazit ovat myös tunnettuja merenkävijöitä ja kauppiaita.

## Stereotypiat
Turkkilaisessa kansanperinteessä lazeilla on maantie- ja merirosvojen maine. Heistä kerrotaan myös lukuisia etnisiä vitsejä, joiden päähenkilö on yksinkertainen anjovista syövä lazimerimies.

## Lähteet

## Aiheesta muualla

* Countries and Their Cultures: Laz
Ampumahiihdon maailmanmestaruuskilpailut 1965

**[[Ampumahiihdon maailmanmestaruuskilpailut]] 1965** järjestettiin Elverumissa, Norjassa. 18.-20. helmikuuta 1965. Kisoissa kilpailtiin ensimmäisen kerran MM-kisoissa viestissä, joka oli 4 x 7,5 km.  

## Miehet
### 20 kilometriä





### Joukkuekilpailu




### Viestinhiihto 4 x 7,5 km (epävirallinen)





## Mitalitaulukko

## Lähteet
* 

### Viitteet
Michele ja Jennifer Steffin

**Michele** ja **Jennifer Steffin** (molemmat s. 23. maaliskuuta 1981 West Covina, Kalifornia, Yhdysvallat) ovat yhdysvaltalaiset identtiset kaksoset, jotka esiintyivät *[[Pieni talo preerialla]]* -draamasarjassa vuosina 1982–1983 Laura Ingalls Wilderin tyttären Rose Wilderin roolissa.

## Aiheesta muualla
* Twins play kidnapped tot in "Little House" special; Devore, Frances; Ocala Star-Banner; 16.12.1984 (Google Newspapers)  
* 
*
Ampumahiihdon maailmanmestaruuskilpailut 1962

**[[Ampumahiihdon maailmanmestaruuskilpailut]] 1962** järjestettiin Hämeenlinnassa, Suomessa Aulangon maastossa 4. maaliskuuta 1962. Ohjelmassa olivat miesten 20 kilometrin kilpailu sekä joukkuekilpailu, jonka tulokset saatiin laskemalla yhteen kunkin maan kolmen parhaan kilpailijan ajat 20 kilometriltä.

## Miehet
### 20 kilometriä

### Joukkuekilpailu

## Mitalitaulukko

## Lähteet
* 

### Viitteet
Valottajakalat

**Valottajakalat** (Myctophiformes) tai **valokalat** on viuhkaeväisiin kuuluva kalalahko.

## Tyypillisiä piirteitä
Varhaisimmat valottajakalojen lahkoon kuuluvat fossiilit on ajoitettu myöhäiselle liitukaudelle. Nykyään lahkoon kuuluu kaksi heimoa ja noin 245 lajia ja lahko on ainoa ylälahkossa Scopelomorpha. Valottajakalat ovat sukua auloppikaloille ja muistuttavat niitä, mutta eroavat eräiden lihastensa ja valoelimiensä perusteella. Lahkon lajien ruumis on litteähkö ja niillä on rasvaevä. Tunnusmerkillisiä piirteitä ovat myös valoelimet ja suurikokoinen kuonon kärjessä oleva suu. Valottajakalojen heimon kaloilla on sekä kehittyneitä, että primitiivisiä piirteitä. Rasvaevän säilyminen on primitiivinen piirre. Yläleuka ja kita ovat erillään toisistaan samoin kuin kehittyneimmillä kalalahkoilla. Lahkon lajien luokittelu perustuu kuulokivielimiin ja valoelimiin.

## Levinneisyys
Valottajakalat ovat syvänveden kaloja, joita tavataan kaikista valtameristä. Ne elävät päivisin yli 200 metrin syvyydessä ja tulevat öisin lähemmäs pintaa. Lahkon lajit muodostavat suurimman syvissä vesissä elävän kalaryhmän ja ne ovat tärkeää ravintoa muille kaloille ja eläimille.

## Lähteet
Häissä

**”Häissä”** (kulkenut internetissä myös nimellä ”**Pienissä häissä**”) on rap-kaksikko Jaren & VilleGallen kolmas single heidän esikoisalbumiltaan *[[Mustaa kultaa]]*. Single julkaistiin musiikkivideonsa kanssa 18. huhtikuuta 2011. Kappaleella vierailee jääkiekkoilija Siim Liivik taiteilijanimellä *Märkä-Simo*, ja sen on tuottanut Sakke Aalto.

## Taustaa
”Häissä” julkaistiin musiikkivideon kanssa 18. huhtikuuta 2011. Tätä ennen kappale oli kuitenkin vuotanut internetiin ja se löytyi YouTubesta jo 24. maaliskuuta 2011. ”Häissä” julkaistiin digitaalisena latauksena 27. huhtikuuta 2011. Ilmestyessään kappale sai hyvän vastaanoton. Se nousi Suomen virallisen singlelistan kärkeen viikolla 19/2011. Se nousi ensimmäiseksi myös Latauslistalla ja Finnish Dance Chartilla. Kappale oli ehdolla Ylen kisabiisiksi Jääkiekon MM-kisoihin 2011, mutta tuli toiseksi. ”Häissä” äänestettiin Suomen viralliseksi kesähitiksi ja se oli ehdolla vuoden 2012 Emma-gaalassa kategoriassa *Vuoden biisi*. ”Häissä” myi platinaa 20. huhtikuuta 2012. Kappale löytyy myös *[[Leijonat 2011]]* -kokoelmalevyltä.

## Listasijoitukset

## Lähteet
Thirteen (albumi)

**TH1RT3EN** on yhdysvaltalaisen thrash metallia soittavan Megadethin 13. studioalbumi. Albumi julkaistiin 1. marraskuuta 2011 . Levyn nimi juontuu siitä, että yhtyeen laulaja-kitaristi Dave Mustaine aloitti kitaransoiton 13-vuotiaana, on syntynyt syyskuun 13. päivä ja kyseessä on yhtyeen 13. levy. Levyllä soittaa ensimmäistä kertaa sitten vuonna 2001 julkaistun *[[The World Needs a Hero]]n* perustajajäsen ja basisti David Ellefson.

Albumi ylsi ensimmäisellä listaviikollaan Suomen virallisen listan sijalle 8.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Dave Mustaine – soolo-, rytmikitara, laulu
* Chris Broderick – soolo-, rytmikitara
* David Ellefson – basso
* Shawn Drover – rummut

## Arvostelut
* Metacritic: 71/100
* Allmusic: 
* The A.V. Club: B
* Imperiumi.net: 
* Kaaoszine.fi: 8/10
* Noise.fi: 
* PopMatters: 7/10
* Soundi: 
* Sputnikmusic: 3.3/5

## Lähteet

## Aiheesta muualla
* 
*
Ampumahiihdon maailmanmestaruuskilpailut 1958

**Ampumahiihdon maailmanmestaruuskilpailut 1958** järjestettiin Saalfeldenissä, Itävallassa. Ne olivat järjestyksessään ensimmäiset ampumahiihdon maailmanmestaruuskilpailut. Ohjelmassa olivat miesten 20 kilometrin kilpailu sekä joukkuekilpailu.

## Miehet
### 20 kilometriä

### Joukkuekilpailu

## Mitalitaulukko

## Lähteet
*
Paavo Repo

**Veli Paavo Repo ** (5. tammikuuta 1927 Kuopio – 16. huhtikuuta 1997 Mikkelin mlk) oli suomalainen ampumahiihtäjä.

Repo kilpaili ainoan kerran arvokilpailuissa 34-vuotiaana vuoden 1961 MM-kisoissa ja saavutti 20 kilometrin matkalla pronssia sekä joukkuekilpailussa kultaa. Vielä vuonna 1963 hän oli Suomen, Ruotsin, Ison-Britannian ja Itä-Saksan maaottelussa henkilökohtaisen kilpailun nopein. SM-kilpailuissa hän sijoittui parhaimmillaan neljänneksi vuonna 1961. Hän toimi myöhemmin Suomen ampumahiihtoliiton päävalmentajana.

## Saavutuksia

* MM-kultaa joukkuekilpailussa 1961
* MM-pronssia 20 kilometrillä 1961

## Lähteet

* 

### Viitteet
Valentin Pšenitsyn

**Valentin Nikolajevitš Pšenitsyn** (, 3. marraskuuta 1936 – 2007) oli Neuvostoliittoa edustanut ampumahiihtäjä. Hän saavutti arvokilpailuissa yhden henkilökohtaisen mitalin sekä viisi joukkuemitalia, joista kolme kultaa.

Pšenitsyn sijoittui ampumahiihdon ensimmäisissä MM-kilpailuissa 1958 henkilökohtaisella 20 kilometrin matkalla seitsemänneksi ja sai joukkuekilpailussa hopeaa. Vuoden 1959 MM-kilpailuissa hän oli jälleen 20 kilometrillä seitsemäs ja voitti joukkuekilpailussa kultaa. Squaw Valleyn olympialaisissa 1960 hän sijoittui viidenneksi; joukkuekilpailu ei ollut ohjelmassa mukana. Uumajan MM-kilpailuissa 1961 hän sijoittui neljänneksi ja sai joukkuekilpailussa hopeaa. Hämeenlinnan MM-kilpailuissa 1962 hän saavutti uransa ainoan henkilökohtaisen arvokisamitalin, pronssia. Joukkuekilpailussa Neuvostoliitto voitti kultaa. Seefeldin MM-kilpailuissa 1963 Pšenitsyn jäi seitsemänneksi mutta voitti jälleen joukkuekilpailussa kultaa. Innsbruckin olympiakisoissa 1964 hän kaatui matkan varrella ja kadotti kaksi patruunaa lumeen. Puuttuvat patruunat toivat hänelle neljä sakkominuuttia, ja vaikka hän muilla 18 laukauksellaan osui tauluihin, jäi hän lopputuloksissa seitsemänneksi.

Valentin Pšenitsyn oli ammatiltaan opettaja.

## Saavutuksia

* MM-kultaa joukkuekilpailussa 1959, 1962 ja 1963
* MM-hopeaa joukkuekilpailussa 1958 ja 1961
* MM-pronssia 20 kilometrillä 1962

## Lähteet

* 
* 

### Viitteet
Frankie Provenzano

**Francesco ”Frankie” Provenzano** (s. 12. helmikuuta 1986 Rooma) on italialainen moottoriurheilija. Hän aloitti uransa Italian Formula Renault -sarjassa vuonna 2006. Hän sijoittui toiseksi talvisarjassa. Hän ajoi myös kaksi kilpailua Eurocup Formula Renault ja Euroseries 3000 -sarjassa. Vuonna 2007 Provenzano kilpaili Italian Formula Master -sarjassa sijoittuen kolmanneksi. Hän kilpaili myös International Formula Master -sarjassa sijoittuen sijalle 20. Hän toisti saman seuraavana vuonna. Provenzano ajoi myös neljä kilpailua Aasian GP2-sarjassa Trident-tallissa saavuttamatta pisteitä. Vuonna 2009 Provenzano kilpaili World Series by Renault -sarjassa ja IFM-sarjassa.
Eino Närvä

**Eino Johannes Närvä ** (2. maaliskuuta 1932 Harjavalta – 21. maaliskuuta 2024 Vehmaa) oli suomalainen ampumahiihtäjä.

Närvä kilpaili ainoan kerran arvokilpailuissa Uumajan MM-kisoissa 1961. Hän sijoittui 20 kilometrin matkalla kymmenenneksi mutta oli heikoin suomalainen eikä mahtunut niiden kolmen suomalaisen joukkoon, jotka saivat joukkuekilpailun kultamitalin. Samana vuonna hän saavutti SM-hopeaa ja voitti seuraavana vuonna Suomen-mestaruuden. Hän saavutti SM-mitaleja myös pistooliammunnassa. Hän toimi Suomen ampumahiihtoliiton valmentajana 1960-luvun lopulla ja 1970-luvulla sekä liiton johtoelimissä.

Eino Närvä oli tärkeä vaikuttaja suomalaisessa ampumahiihdossa. Oman uransa jälkeen hän valmensi suomalaisen ampumahiihdon maailman kartalle. Hän toimi liitossa myös asemestarina sekä tärkeänä puuhamiehenä, kun aseet vaihtuivat pienoiskivääreiksi ja kun metallisten kaatuvien taulujen kehittäminen käynnistyi.

## Ampumahiihtosaavutuksia
* MM-kisoissa 10. sija 20 kilometrillä 1961
* SM-kultaa 20 kilometrillä 1962
* SM-hopeaa 20 kilometrillä 1961

## Lähteet
* 

### Viitteet
Boss of the Plains

**Boss of the Plains** (BP) on brittiläisperäinen päähine. Hattu oli alun perin brittiläisen ratsuväkiupseerin hattu, jollaista käytettiin 1800-luvun loppupuolella. 

Hattu on korkeakupuinen ja leveälierinen huopahattu, jonka kuvussa on neljä painallusta. Lieri on noin 20 senttimetriä tasaleveä. Hattuun kuuluu leukanauha.

Hatun kutsumanimi *BP* on aiheuttanut sekaannusta Partioliikkeen perustajasta Robert Baden-Powellin lempinimen *B-P* kanssa. Sekaannusta on lisännyt se, että Baden-Powell toi tämän tuntemansa sotilaspäähineen partioliikkeen käyttöön. Tunnetuin ja käytetyin kuva hänestä on muotokuva juuri tällainen hattu päässään. Hattu korvautui kuitenkin eri puolilla vähitellen kansallisilla päähineillä kuten venelakeilla ja bareteilla.

Yhdysvalloissa tätä hattua kutsutaan metsänvartijanhatuksi () ja sitä käytetään runsaasti muun muassa poliisin ja metsänvartijoiden virkapuvuissa, joskin se on hiljalleen syrjäytymässä lippalakin tieltä. 

BP-hatusta on kehitetty myös muut Stetsonin hatut, joita näkee muun muassa villin lännen elokuvissa.

Suomessa tästä partiohattumallista luovuttiin sodan jälkeen. 

## Lähteet
* Yrjö Karilas: Pikku Jättiläinen, 16. painos, Helsinki 1944; 17, painos, 1958
* Baden-Powell, Robert: Partiopojan kirja ;suomentanut Paula Koho; tekijän kuvittama. Helsinki, Partiokirja, 1995.  (nid.) 

### Viitteet

## Aiheesta muualla
* Partio-Wiki
Tiger Telematics

**Tiger Telematics** oli ruotsalainen elektroniikkavalmistaja, joka tunnettiin parhaiten Gizmondo-käsikonsolistaan, joka julkaistiin 19. maaliskuuta 2005. 

Konsolin valmistus lopetettiin helmikuussa 2006, ja sen huonon myynnin takia Tiger Telematics joutui vararikkoon 2006.

Yrityksellä oli tytäryhtiö Gizmondo Europe.

## Lähteet
Ringer (televisiosarja)

**Ringer** on yhdysvaltalainen The CW Television Networkin draamasarja, jonka pääosaa näyttelee Sarah Michelle Gellar. Sarjan ovat luoneet Eric Charmelo ja Nicole Snyder, jotka ovat vaikuttaneet muun muassa *[[Supernatural]]in* kuudennella tuotantokaudella. Sarjan  ensimmäinen jakso esitettiin Yhdysvalloissa 13. syyskuuta 2011. *Ringer* jäi yhden tuotantokauden mittaiseksi, sillä alhaisista katsojaluvuista johtuen kanava ei tilannut siitä toista tuotantokautta.

Sarja kertoo nuoresta naisesta, joka alkaa elää kaksoissiskonsa henkilöllisyydellä, mutta joutuukin keskelle tämän ihmissuhdesotkuja. Suomessa sarjaa alettiin esittää valtakunnallisesti Livillä maanantain myöhäisillassa 7. kesäkuuta 2014. Aiemmin sarjaa on esitetty maksukanava Nelonen Kinolla.

## Juoni
Bridget Kelly (Sarah Michelle Gellar) on entinen strippari, joka on ainoa silminnäkijä mafiapomon tekemään murhaan. FBI-agentti Victor Machado (Nestor Carbonell) haluaa Bridgetin todistavan oikeudessa mafiapomoa vastaan, mutta ennen oikeudenkäyntiä Bridget pakenee New Yorkiin kaksoissiskonsa Siobhanin (myös Gellar) luo. Kun Bridget uskoo Siobhanin tappaneen itsensä, hän ottaa tämän henkilöllisyyden ja esiintyy siskonaan. Bridgetille paljastuu, että Siobhan on pettänyt aviomiestään Andrew'ta (Ioan Gruffudd) Henryn (Kristoffer Polaha) kanssa, joka on myös hänen parhaan ystävänsä Gemman (Tara Summers) aviomies.

## Rooleissa
**Päärooleissa:**

**Sivurooleissa:**

## Jaksot

## Tuotanto

Vuoden 2011 alussa ilmoitettiin, että Sarah Michelle Gellar esittäisi pääosaa uudessa televisiosarjassa *Ringer*. Pilottijakson kuvaukset alkoivat New Yorkissa maaliskuussa 2011. Gellar toimii myös sarjan vastaavana tuottajana Peter Traugottin ja Pam Veaseyn kanssa. Pilottijakson ohjasi Emmy-voittaja Richard Shepard ja sen käsikirjoittivat sarjan luojat Eric Charmelo ja Nicole Snyder. Loput jaksot kuvataan Los Angelesissa.

The CW tilasi sarjaa aluksi 13 jakson verran, kunnes 12. lokakuuta 2011 sitä tilattiin täydet 22 jaksoa.

## Lähteet

## Aiheesta muualla
* Virallinen sivusto
*
Tencent QQ

**Tencent QQ** (tunnetaan yleisesti nimellä QQ) on kiinalainen pikaviestintäohjelma. QQ ei menestynyt aluksi, mutta nykyisin se on Kiinan käytetyin pikaviestintäohjelma. Maaliskuussa 2013 aktiivisia käyttäjiä oli 798,2 miljoonaa.

QQ:ta voi käyttää muun muassa iPadissä ja iPhonessa sekä tietokoneissa Windows- ja Mac OS X -käyttöjärjestelmillä.

## Lähteet

## Aiheesta muualla
* Virallinen sivusto.
Gavin Rossdale

**Gavin McGregor Rossdale** (s. 30. lokakuuta 1965) on englantilainen muusikko ja näyttelijä. Hän on Bush-yhtyeen laulaja ja kitaristi. Lisäksi hän on näytellyt muutamissa elokuvissa ja televisiosarjoissa, kuten *[[Constantine (elokuva)|Constantine]]* (2005) ja *[[The Bling Ring]]* (2013). Gavin on esiintynyt myös Apocalyptican kanssa, ja vuonna 2010 he tekivät singlen ”End of Me”.

## Yksityiselämä
Rossdale oli 2002–2015 naimisissa laulaja Gwen Stefanin kanssa. Pariskunnalla on kolme poikaa. Rossdalella on lisäksi tytär Daisy Lowe lyhyestä suhteesta 1980-luvun lopulla muotisuunnittelija Pearl Lowen kanssa.

## Lähteet

## Aiheesta muualla
*
Zenon Jaskuła

**Zenon Jaskuła** (s. 4. kesäkuuta 1962 Gorzów Wielkopolski) on puolalainen maantiepyöräilijä. Hän sai hopeaa 100 kilometrin joukkueaika-ajossa Soulin olympialaisissa 1988 ja Chambéryn MM-kilpailuissa 1989. Hän kilpaili ammattilaisena vuosina 1990–1998. Vuoden 1993 Ranskan ympäriajossa hän voitti Saint-Lary-Soulaniin päättyneen 16. etapin ja sijoittui kokonaiskilpailussa Miguel Indurainin ja Tony Romingerin jälkeen kolmanneksi.

## Saavutuksia

Lähde: Cycling Archives
;1981
:Puolan ympäriajo, 9. etapin (aika-ajo) voitto
;1984
:Maantieajon Puolan-mestaruus
;1985
:Puolan ympäriajo, prologin sekä 3. ja 9. etapin voitto (kaikki aika-ajoja)
:Circuit de la Sarthe, 1. etapin (aika-ajo) voitto 
;1986
:Settimana Ciclistica Bergamasca, kokonaiskilpailun voitto 
;1987
:Maantieajon Puolan-mestaruus
;1988
:Olympialaiset, hopeaa 100 kilometrin joukkueaika-ajossa
;1989
:MM-kilpailut, hopeaa 100 kilometrin joukkueaika-ajossa
;1990
:Tirreno–Adriatico, kokonaiskilpailussa toinen
:Maantieajon Puolan-mestaruus
;1991
:Italian ympäriajo, kokonaiskilpailussa yhdeksäs
;1992
:Herald Sun Tour, 8. ja 9. etapin voitto
;1993
:Ranskan ympäriajo, kokonaiskilpailussa kolmas, 16. etapin voitto, 19. etapilla (aika-ajo) kolmas
:Sveitsin ympäriajo, 6. etapin (aika-ajo) voitto
:Italian ympäriajo, kokonaiskilpailussa kymmenes
;1994
:Trofeo dello Scalatore, voitto
:Milano–Torino, kolmas
;1995
:Sveitsin ympäriajo, kokonaiskilpailussa kolmas
;1997
:Puolan ympäriajo, kokonaiskilpailussa toinen
:Portugalin ympäriajo, kokonaiskilpailun sekä 6. ja 9. etapin voitto

## Lähteet
Fiat-raha

**Fiat-raha** tarkoittaa vaihdannan välinettä, jolla ei ole itseisarvoa ja jonka arvo perustuu hallinnon luomiin säännöksiin tai lakeihin sen olemisesta laillinen maksuväline. Termi tulee latinan sanasta *fiat*, joka on latinankielisen **-verbin konjunktiivimuoto: "tulkoon" tai "tapahtukoon". 

Kaikki maailman merkittävät valuutat ovat nykyisin fiat-valuuttoja. Tilanne oli toinen 1900-luvulla, jolloin suuret valuutat oli sidottu kultaan Yhdysvaltain dollarin kautta Bretton Woods -järjestelmässä. Linkki kultaan katkaistiin 1971 Yhdysvaltain toimesta. 

## Katso myös
* Rahavaranto
* Rahan kvantiteettiteoria
* Rahan neutraalius
* Inflaatio

## Lähteet
* 

## Aiheesta muualla
*
Heinijärvi (Liminka)

**Heinijärvi** on Limingan kunnassa sijaitseva noin 80 asukkaan kylä. Kylä sijaitsee kantatien 86 varrella noin 15 kilometrin päässä Limingan keskustaajamasta Paavolan suuntaan. Heinijärven alueeseen luokitellaan Heinijärven lisäksi myös Kiiskilänkylän ja Hirvinevan kylät. Kiiskilänkylästä on matkaa 15 kilometriä, ja Hirvinevan kylästä 20 kilometriä Limingan keskustaajamaan.

## Historia
Kylän historia voidaan ulottaa yli 4&nbsp;500 vuoden taakse, jolloin kylän korkeimmat harjanteet olivat saaria, joista on tehty sittemmin arkeologisia löytöjä. Vakituinen asutus syntyi Heinijärvelle 1500-luvun loppupuolella, kun Matti Laurinpoika Hyry asettui uudisasukkaaksi Nuoluanjärven rannalle. Kylällä on ollut useita järviä ja lampia, joista huomattavimmat ovat Heinijärvi, Nuolua ja Rosinjärvi. Nämä järvet saivat rannoilleen asutuksen viimeistään 1600-luvun kuluessa, jolloin perustettiin vanhat kantatilat Hyry-Kylmänen, Hyry-Koukkari, Hyry-Heikkinen, Mononen ja Rosi. 

1600-luvun alussa Kiiskilänkylän ensimmäinen asukas Heikki Erkinpoika Kiiskinen perusti uudistilan Lautuanjärven rannalle. 1660-luvulla Kiiskilän kantatila jaettiin nykyiseksi Isokiiskiläksi eli Isoksitaloksi ja Keskitaloksi. Visula ja Uusitalo on jaettu näistä taloista. Kiiskilän taloilla oli omilla maillaan suuri määrä torppia ja mäkitupia eri puolella pitäjää. 

Hirvinevan raivaus- ja viljelytoimet aloitettiin jo 1800-luvulla yhtiömuotoisena. Hanke sai uuden käänteen 1900-luvulla, jolloin perustettiin Hirvineva Oy. Siinä yhtenä puuhamiehenä oli muun muassa professori Pentti Kaitera. Alueesta tehtiin asutusalue, josta osa myytiin Vapo Oy:n turvetuotantoalueeksi. 

Heinijärvellä, Hirvinevalla ja Kiiskilänkylässä on ollut laajaa torppari- ja mäkitupalaisasutusta. Kylällä ovat toimineet esimerkiksi koulu, kauppa, kyläpirtti, urheiluseura, suojeluskunta ja maamiesseura. Kylän järvistä ja lammista suurin osa kuivattiin ensimmäisen kerran 1800-luvulla. Lopullisesti ne kuivattiin 1960-luvulla. 

## Osa-alueet

### Heinijärvi
Heinijärven kylän keskus sijaitsee kantatien 86 varressa. Kylässä sijaitsee kotieläinpuisto Kukka- ja eläinpuisto Escurial. Heinijärvellä toimii vuonna 1936 perustettu kyläyhdistys Heinijärven maamiesseura ry.

### Hirvineva
Hirvinevan kylä on saanut nimensä *Hirvineva*-nimisestä suosta. Nimensä mukaisesti Hirvinevan alueella hirvivaara on tielläliikkujille todellinen uhka. Hirvinevan suolta ei nosteta enää turvetta. Entisellä Vapon turvetuotantoalueella sijaitsee nykyisin 137 hehtaarin tekojärvi, Hirvinevan lintujärvi. Järven rannalla on ympäristöpolku, lintutorneja, nuotiopaikka sekä lato kahvitaukoa varten. Kylällä sijaitsee vanha Hirvinevan rautatieaseman rakennus, joka on nykyisin yksityiskäytössä. 

### Kiiskilänkylä
Kiiskilänkylä sijaitsee Heinijärven ja Temmeksen taajaman välisen paikallistien 18601 (Kiiskilänkyläntie–Heinijärventie) varrella. Kylällä sijainnut Kiiskilänjärvi kuivatettiin 1960-luvulla. Järveä kuivattiin ensimmäisen kerran jo 1800-luvulla muiden liminkalaisten järvienkuivauksien yhteydessä.

## Lähteet

## Aiheesta muualla
* Heinijärven kylän internetsivut
Maamyyräpäästäinen

**Maamyyräpäästäinen** eli **kontiaispäästäinen** (*Anourosorex squamipes*) on aasialainen pieni nisäkäs. Sitä tavataan Kiinassa, Intiassa, Laosissa, Myanmarissa, Vietnamissa ja Thaimaassa.

Maamyyräpäästäisen pää ja vartalo ovat 8,5-11 cm pitkät ja häntä 7-17 mm. Turkki on tuuhea ja pehmeän samettinen. Selkäpuoli on tumman oliivinharmaa, vatsapuoli vaaleampi.

## Lähteet

## Aiheesta muualla
*Kuva Animal Diversity Web
Legacy Recordings

**Legacy Recordings** on Sony Music Entertainmentin katalogiosasto. Sen perusti vuonna 1990 CBS Records (nimi muutettiin Sony Music muotoon vuonna 1991).
Zbigniew Spruch

**Zbigniew Spruch** (s. 13. joulukuuta 1965 Kożuchów) on puolalainen maantiepyöräilijä, joka kilpaili ammattilaisena vuosina 1992–2003. Hän edusti Lampre-tallia 1992–1995, Panariaa 1996, Mapeita 1997–1998 ja uudelleen Lamprea 1999–2003. Hän sai hopeaa Romāns Vainšteinsin voittamassa MM-kilpailujen maantieajossa Plouayssa 2000.

## Saavutuksia
Lähteet: Cyclingbase, Cycling Archives

;1988
:Rauhanajo, 3. etapin voitto
;1989
:Puolan ympäriajo, 3. ja 5. etapin voitto
:Rauhanajo, 2. etapin voitto
;1991
:Puolan ympäriajo, prologin c-osan sekä 3., 4. ja 5. etapin voitto
;1993
:Espanjan ympäriajo, 10. etapilla toinen
;1994
:Pariisi–Tours, kolmas
:Gent–Wevelgem, kuudes
;1995
:Puolan ympäriajo, kokonaiskilpailun ja 2. etapin voitto
:Grand prix du Midi libre, 1. etapin voitto
:Gent–Wevelgem, kuudes
;1996
:Italian ympäriajo, 9. ja 18. etapilla kolmas
:Olympialaiset, maantieajossa yhdeksäs
;1997
:Étoile de Bessèges, kokonaiskilpailussa toinen
;1998
:Settimana Ciclistica Lombarda, 5. etapin voitto
:Puolan ympäriajo, 1. etapin voitto
:Tirreno–Adriatico, kokonaiskilpailussa viides
:Italian ympäriajo, 24. etapilla kolmas
;1999
:Gent–Wevelgem, toinen
:Milano – San Remo, kolmas
:Flanderin ympäriajo, viides
;2000
:MM-kilpailut, hopeaa maantieajossa
:Milano – San Remo, neljäs
:Olympialaiset, maantieajossa 20:s

## Lähteet
Shrine Auditorium

**Shrine Auditorium** on konserttien ja muiden tapahtumien pitopaikka Los Angelesissa, Kaliforniassa, Yhdysvalloissa. Se on myös Shriners-järjestön Al Malaikah Templen pääkonttori.

## Merkittäviä tapahtumia
Shrine Auditoriumissa on pidetty Oscar-gaaloja sekä Primetime Emmy -palkintogaaloja ja lukuisia muita gaaloja, kuten American Music Awards, BET Awards, NAACP Image Awards, People's Choice Awards, Soul Train Music Awards ja My VH1 Music Awards. Vuonna 1933 siellä kuvattiin myös kohtaus *[[King Kong (vuoden 1933 elokuva)|King Kong]]* -elokuvaan. Tammikuussa 1984 Michael Jackson ja hänen veljensä olivat kuvaamassa televisiomainosta Pepsille. Kuvauksissa sattui kuitenkin onnettomuus, kun pyrotekniset laitteet sytyttivät Jacksonin hiukset tuleen, ja hän sai toisen asteen palovammoja päänahkaansa. Marraskuussa 1995 Fugazi-yhtye esiintyi kahdessa loppuunmyydyssä konsertissa.
Grzegorz Gwiazdowski

**Grzegorz Gwiazdowski** (s. 3. marraskuuta 1974 Lubawa) on puolalainen maantiepyöräilijä, joka kilpaili ammattilaisena vuosina 1998–2001. Hän edusti ensin kaksi vuotta Cofidis-tallia, jonka jälkeen Française des Jeux -joukkuetta 2000–2001. Hän voitti maailmancupiin kuuluneen Züri-Metzgete-kilpailun 1999 kukistettuaan toiseksi sijoittuneen Sergio Barberon 28 sekunnilla.

## Saavutuksia

Lähteet: Cycling Archives, Cyclingbase
;1998
:Tour de L'Ain, 4a-etapin voitto
:GP Ouest-France, neljäs
;1999
:Züri-Metzgete, voitto
:Tour de L'Ain, kokonaiskilpailun voitto
:Tour du Limousin, kokonaiskilpailussa toinen

## Lähteet
Sakari Selin

**Sakari Selin** (26. heinäkuuta 1924 Tampere – 16. maaliskuuta 2014 Vantaa) oli suomalainen toimittaja, joka toimi pitkään *[[Kansan Uutiset|Kansan Uutisten]]* urheilutoimittajana. Hän kirjoitti eläkevuosinaan 1990-luvulta alkaen useita Suomen vasemmistolaisen työväenliikkeen historiaa käsitelleitä teoksia, joista osa oli samalla muistelmaluontoisia.

## Jatkosodan aikainen toiminta ja sitä koskevat muistelmat
Jatkosodan aikana Selin toimi Tampereella Pellervo Takatalon johtamassa nuorten kommunistien vastarintaryhmässä. Selin jäi kiinni syksyllä 1942 ja joutui Valpon julmassa kuulustelussa lopulta paljastamaan myös Takatalon piilopaikan. Selin sai Turun hovioikeudessa elinkautisen vankeustuomion (kuolemantuomio hävisi 2–3-äänin). Hänet vapautettiin sodan päätyttyä. Selin kirjoitti eläkepäivinään vastarintaryhmänsä toiminnasta kertovan tutkimuksen *Kun valtiopetos oli isänmaallinen teko*. Vuonna 1992 valmistuneelle teokselle ei kuitenkaan löytynyt kustantajaa aiheen arkaluotoisuuden vuoksi, kunnes Kansan Sivistystyön Liitto julkaisi sen internetissä vuonna 1997. Painettuna se ilmestyi uutta tutkimusta sisältävänä versiona vasta 2011. Samasta ryhmästä kertovassa Hannu Salaman romaanissa *[[Siinä näkijä missä tekijä]]* esiintyvä hahmo Reino Tammelund perustuu löyhästi Seliniin. Selin käytti itsestään samaa salanimeä muistelmateoksensa alkuperäisessä versiossa, mutta vaihtoi sen myöhemmin oikeaan nimeensä. Kalevi Seilonen julkaisi ryhmästä vuonna 1974 haastatteluteoksen *Vastarintaliike*, jossa Selin esiintyy nimellä ”Jakke”.

## Sodan jälkeiset vuodet
Selin toimi sodan jälkeen jonkin aikaa Demokraattisen nuorisoliiton johdossa ja *[[Terä (lehti)|Terä]]*-lehden päätoimittajana. Hän oli myös perustamassa Yleistä lehtimiesliittoa vuonna 1947. Vuodet 1954–1958 Selin johti Unkarin radion suomenkielistä toimitusta Budapestissä, jossa todisti Unkarin kansannousua syksyllä 1956. Hän julkaisi päiväkirjansa kansannousun ajalta vuonna 2006 nimellä *Kapina joka kukistettiin*. Selin toimi vuosina 1958–1973 *Kansan Uutisten* urheilutoimituksen johtajana ja sen jälkeen Veikkauksen johtajistossa eläkkeelle jäämiseensä saakka.

## Julkaisuja
* 
* 
* 
* 
* 

## Lähteet
Ammunta olympialaisissa

**[[Ammunta]]** on ollut olympialaisten kilpailuohjelmassa ensimmäisistä nykyaikaisista olympialaisista lähtien, lukuun ottamatta vuosia 1904 ja 1928. Vuodesta 1932 lähtien, se on ollut ohjelmassa jokaisissa kesäolympialaisissa. Naiset saivat omat sarjansa ensimmäisen kerran vuoden 1984 kisoissa, vuosina 1968–1980 miehet ja naiset ampuivat samassa kilpailussa. Olympialaisten ammuntaa hallitsee Kansainvälinen Ampumaurheiluliitto ISSF. Lajin menestynein maa olympialaissa on Yhdysvallat.

## Tapahtumat

"Miesten kilpailut" olivat vuosina 1968–1980 ja haulikkoammunnassa vuoteen 1992 asti avoimia kilpailuja, joihin myös naiset saivat osallistua. Kaksi naista saavutti mitalin näissä avoimissa kilpailuissa.

## Mitalitaulukko

## Lähteet